የአርቲስት ሀጫሉ ሁንዴሳን ግድያና ተከትሎ የተፈጠረው ቀውስ ያስከተለውን ጉዳት የተባበሩት አማራ በጎ አድራጎትና ልማት ማኅበር አወገዘ፡፡
ባሕር ዳር፡ ሰኔ ሐምሌ 08/2012 ዓ.ም (አብመድ) የአርቲስት ሀጫሉ ሁንዴሳ በግፍ መገደል ማኅበሩን ማሳዘኑን የተባበሩት አማራ በጎ አድራጎትና ልማት ማኅበር ለአብመድ በላከው መግለጫ አስታውቋል፡፡የአርቲስቱን መገደል ተከትሎ በንጹኃን ላይ የደረሰውን ግድያና ንብረት ውድመት ያወገዘው ማኅበሩ መንግሥት ወንጀለኞችን ለሕግ እንዲያቀርብና የዜጎችን ተንቀሳቅሶ የመኖር መብት እንዲያረጋግጥም ጠይቋል፡፡የዘር ፍጅት እንዲፈጸም ቅስቀሳ ሲያደርጉ በነበሩ የመገናኛ ብዙኃንና ቡድኖች ላይ መንግሥት ሕጋዊ ርምጃ እንዲወስድም የተባበሩት አማራ በጎ አድራጎትና ልማት ማኅበር በመግለጫው ጠይቋል፡፡